বনি বার্গিন

**বনিতা এম বার্গিন** (**বনি বার্গিন** নামেও পরিচিত) একজন আমেরিকান কুকুর গবেষক। তিনি সার্ভিস ডগ ধারণার উদ্ভাবক। &#x5B; *[[উইকিপিডিয়া:তথ্যসূত্র প্রয়োজন|<span title="This claim needs references to reliable sources. (May 2020)">তথ্যসূত্র প্রয়োজন</span>]]* &#x5D; তিনি বার্গিন ইউনিভার্সিটি অফ ক্যানাইন স্টাডিজের প্রতিষ্ঠাতা এবং সভাপতি, সেইসঙ্গে তিনি ক্যানাইন কম্প্যানিয়ন্স ফর ইণ্ডিপেণ্ডেন্স এবং পজ ফর পার্পল হার্টসের প্রতিষ্ঠাতা।

## কর্মজীবন
বার্গিন একজন প্রাক্তন বিশেষ শিক্ষা উপদেষ্টা। তাঁর কাজে, তিনি প্রতিবন্ধী ব্যক্তিদের প্রতিষ্ঠানে আবদ্ধ না রাখার পথ খুঁজেছেন"। ১৯৭৫ সালে এশিয়া ভ্রমণের সময়, তিনি প্রতিবন্ধী ব্যক্তিদের পরিবহন এবং অন্যান্য জীবনযাত্রার প্রয়োজনে গাধা ব্যবহার করতে দেখেন। বার্গিন ধরে নিয়েছিলেন যে একটি কুকুর সম্ভবত মানুষকে একই সহায়তা প্রদান করতে পারে। সান্তা রোজা প্রতিবন্ধী কেন্দ্রে চিকিৎসাধীন ব্যক্তিদের সাথে কাজ করার জন্য তিনি একটি কুকুর আনার প্রস্তাব করেছিলেন। বার্গিন একটি পশু আশ্রয়ে গিয়ে একটি কুকুরছানাকে দত্তক নিয়ে প্রশিক্ষণ শুরু করেন। এটিই ছিল তাঁর প্রথম কুকুর যাকে প্রশিক্ষণ দেওয়া হয়েছিল। বার্গিন "নাপার দ্রাক্ষাক্ষেত্রে মৌলিক শব্দ পড়া থেকে শুরু করে রোগাক্রান্ত গাছপালা সনাক্ত করা পর্যন্ত সবকিছু করার জন্য কুকুরদের প্রশিক্ষণ দিয়েছেন।" ২০০১ সালে, বার্গিনকে অপরাহ উইনফ্রে "ইউজ ইওর লাইফ" পুরস্কার প্রদান করেন।

### বার্গিন ইউনিভার্সিটি অফ ক্যানাইন স্টাডিজ
ক্যালিফোর্নিয়ার পেনগ্রোভে অবস্থিত বার্গিন বিশ্ববিদ্যালয় হল "বিশ্বের প্রথম এবং একমাত্র প্রোগ্রাম যা কুকুরদের প্রশিক্ষণ এবং কুকুর সম্পর্কে শেখার ওপর দৃষ্টি নিবদ্ধ করে।" স্কুলটি বার্গিন ইউনিভার্সিটি অফ ক্যানাইন স্টাডিজ নামে প্রতিষ্ঠিত হয়েছিল। স্বাধীন কলেজ এবং স্কুলের জন্য কাজ করা *স্বীকৃতি কাউন্সিল* বিশ্ববিদ্যালয়টিকে স্বীকৃতি দিয়েছে। সারা বিশ্ব থেকে শিক্ষার্থীরা বার্গিনে আসে এবং স্নাতক হয়ে তাদের নিজস্ব সহায়তা কুকুর সংগঠন বা কুকুর-সম্পর্কিত ব্যবসা শুরু করার জন্য দক্ষতা ও জ্ঞান নিয়ে ফেরত যায়।

স্কুলটি অ্যাসোসিয়েট, স্নাতক এবং স্নাতকোত্তর ডিগ্রি প্রোগ্রাম প্রদান করে এবং একটি অনন্য মডেল অনুসরণ করে যেখানে শিক্ষার্থীরা বিশ্ববিদ্যালয়ের সহায়তা প্রদানকারী কুকুরদের প্রশিক্ষণ দেয়, যার লক্ষ্য হল মানসিক এবং শারীরিক প্রতিবন্ধী ব্যক্তিদের সাথে কুকুরগুলিকে রাখা। স্কুলটি কুকুরদের জেনেটিক্স থেকে শুরু করে তাদের আচরণ, পুষ্টি এবং জনপ্রিয় সংস্কৃতিতে কুকুর পর্যন্ত সকল দিক সম্পর্কে শিক্ষা প্রদান করে। পাঠ্যক্রমের অংশ হিসাবে, শিক্ষার্থীরা স্থানীয় পশু আশ্রয়কেন্দ্রগুলিতে থাকা কুকুরদেরও প্রশিক্ষণ দেয়, যাতে সেই আশ্রয়কেন্দ্রগুলিতে থাকা কুকুরগুলি কোন চিরস্থায়ী আশ্রয়ে প্রতিস্থাপিত হতে পারে। বার্গিন বিশ্ববিদ্যালয়ে প্রজনন করা কুকুরগুলিকে, ৩ থেকে ৪ সপ্তাহ বয়সে প্রশিক্ষণ দেওয়া শুরু হয় এবং ১০৬টি বিভিন্ন আদেশ শেখার জন্য দুই বছর পর্যন্ত তাদের সাথে কাজ করা হয়। স্নাতক শেষ হওয়ার পর, কুকুরগুলিকে নিম্নাঙ্গে পক্ষাঘাতগ্রস্ত বা শিরদাঁড়ায় পক্ষাঘাতগ্রস্ত ব্যক্তিদের সঙ্গে অথবা মানসিক বা শারীরিক প্রতিবন্ধী ব্যক্তিদের সাথে কাজ করার জন্য রাখা যেতে পারে। একটি কুকুর পাওয়ার জন্য এই ব্যক্তিরা $২,৭৫০ ফি দিয়ে অপেক্ষা তালিকায় নাম লেখান। বার্গিন বিশ্ববিদ্যালয়ে একটি কুকুরকে প্রশিক্ষণ দেওয়ার খরচ $২৫,০০০-এর ওপরে। ২০১৩ সালে, কুকুর প্রশিক্ষক সিজার মিলানকে বিশ্ববিদ্যালয় কুকুর বিজ্ঞানে সম্মানসূচক ডিগ্রি প্রদান করে।

### পজ ফর পার্পল হার্ট
পজ ফর পার্পল হার্টস ২০১১ সালে একটি ৫০১(গ)(৩) অলাভজনক প্রতিষ্ঠান হিসেবে প্রতিষ্ঠিত হয়েছিল।

## স্বীকৃতি

* ১৯৯৩, বিশিষ্ট প্রাক্তন ছাত্র, সোনোমা স্টেট ইউনিভার্সিটি
* ২০১০, হল অফ ফেম, ইন্টারন্যাশনাল অ্যাসোসিয়েশন অফ ক্যানাইন প্রফেশনালস

## গ্রন্থপঞ্জি

; বোনিটা বার্গিনের লেখা

* *বনি বার্গিন'স গাইড টু ব্রংগিং আউট দ্য বেস্ট ইন ইয়োর ডগ: বনি বার্গিন মেথড*। নিউ ইয়র্ক: লিটল ব্রাউন অ্যাণ্ড কোং (১৯৯৫)। 
* *টিচ ইয়োর ডগ টু রিড*। লন্ডন: স্যুভেনির প্রেস লিমিটেড (২০০৬)। আইএসবিএন&nbsp;

; বোনিটা বার্গিন এবং অন্যান্যদের কাজ

* বার্গিন, বোনিটা, বনি ম্যাডার এবং লিনেট এ. হার্ট। " প্রতিবন্ধী শিশুদের জন্য সামাজিক স্বীকৃতি: পরিষেবা কুকুরের প্রভাব "। *শিশু বিকাশ* । খণ্ড ৬০, নং ৬ (ডিসেম্বর, ১৯৮৯), পৃষ্ঠা ১৫২৯–১৫৩৪।

## তথ্যসূত্র

## বহিঃসংযোগ

* 
* Interview with Bonita Bergin on Talking Animals
বিষয়শ্রেণী:জীবিত ব্যক্তি
বিষয়শ্রেণী:১৯৪৫-এ জন্ম